
	SENAT

	Nr. XX/ 80/28.03.2007
	Nr. 2376/28.03.2007


A V I Z  COMUN
la proiectul de lege pentru aprobarea Ordonanţei de urgenţă a Guvernului nr. 6/2007 pentru modificarea şi completarea Legii bugetului de stat pe anul 2007 nr. 487/2006
Comisia economică, industrii şi servicii a Senatului şi Comisia pentru industrii şi servicii a Camerei Deputaţilor au fost sesizate cu adresa
L 218/2007, respectiv PL 161/2007 pentru dezbaterea şi depunerea unui aviz comun la proiectul de lege pentru aprobarea Ordonanţei de urgenţă a Guvernului nr. 6/2007 pentru modificarea şi completarea Legii bugetului de stat pe anul 2007 nr. 487/2006.
Dezbaterile au avut loc în şedinţă comună din data de 27 martie 2007, în prezenţa majorităţii membrilor celor două comisii. La şedinţă au fost prezenţi domnul Radu Berceanu, ministrul transporturilor, construcţiilor şi turismului, reprezentanţi ai Ministerului Transporturilor, Construcţiilor şi Turismului şi ai Ministerului Finanţelor Publice.
În urma dezbaterilor care au avut loc membrii celor două comisii au hotărât, cu majoritate de voturi, să avizeze favorabil proiectul de lege, fără amendamente, cu recomandarea, către comisiile sesizate în fond, să aibă în vedere amendamentele de formă propuse în nota înaintată de Ministerul Finanţelor Publice, pe care o anexăm.

